\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

**Παραδείγματα – Βοηθητικό Κεφάλαιο**

* Κατάταξης σε βαθμό,
* Κατάταξης σε Μισθολογικό κλιμάκιο
* Πλεονάζων χρόνος κλπ

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

**Παράδειγμα 1ο**

**Επί του άρθρου 29**

**Κατάταξη σε μισθολογικά κλιμάκια του υπηρετούντος προσωπικού**

Παράδειγμα εφαρμογής 2:

Έστω υπάλληλος κατηγορίας ΔΕ, ο οποίος έχει συμπληρώσει 23 έτη και 3μήνες υπηρεσίας και προϋπηρεσίας στο φορέα που υπηρετεί (στις 31-10-2011).

Σύμφωνα με τις διατάξεις του άρθρου 28, ο υπάλληλος αυτός θα εντα­χθεί στο βαθμό Γ της κατηγορίας του. Για την ένταξη στο βαθμό αυτό απαιτείται ο υπάλληλος να έχει 19 έτη και μια ημέρα ως ελάχιστο απαι­τούμενο χρόνο. Ο εν λόγω υπάλληλος, δεδομένου ότι έχει 4 έτη και 3 μή­νες επιπλέον χρόνο υπηρεσίας από τον ελάχιστο που απαιτείται, θα κατα­ταγεί στο Μ.Κ. 2 του Γ βαθμού, σύμφωνα πάντα και με τον Πίνακα 2.

Μετά την ανωτέρω μισθολογική ένταξη, η μισθολογική εξέλιξη των υπαλλήλων πραγματοποιείται σύμφωνα με τις διατάξεις της παρ. 2 του άρθρου 12 του κοινοποιούμενου νόμου, οι οποίες προβλέπουν ότι για τη μισθολογική εξέλιξη των υπαλλήλων απαιτείται η παρέλευση διετίας ή τριετίας ανάλογα με το βαθμό στον οποίο έχει ενταχθεί ο υπάλληλος. Αυτό σημαίνει ότι ο πλεονάζων χρόνος που τυχόν απομένει μετά την ανωτέρω μισθολογική κατάταξη των υπαλλήλων στους οικείους βαθμούς και Μ.Κ. δεν θα ληφθεί υπόψη για τη μισθολογική εξέλιξη στο επόμενο μισθολογικό κλιμάκιο. Συνεπώς, το επόμενο μισθολογικό κλιμάκιο σε όλους τους υπαλλήλους θα δοθεί μετά την παρέλευση διετίας ή τριετίας από την ημερομηνία έναρξης ισχύος των διατάξεων του κεφαλαίου δεύ­τερου του κοινοποιούμενου νόμου (1-11-2011).

Π.χ. Στο ανωτέρω δεύτερο παράδειγμα, ο υπάλληλος ΔΕ κατηγορίας κατετάγη στο ΜΚ2 του Γ βαθμού της κατηγορίας του με πλεονάζοντα χρόνο 3 μήνες. Για να καταταγεί στο επόμενο Μ.Κ. (Μ.Κ. 3) δεν θα απαι­τηθούν 21 ακόμη μήνες προκειμένου να συμπληρώσει τα δύο έτη που απαιτούνται, αλλά θα πρέπει να διανυθούν επιπλέον 24 μήνες και συνε­πώς το Μ.Κ. 3 θα του αποδοθεί την 1-11-2013.

Πηγή:

1) Η υπ’ αριθμ. πρωτ.: 2/78400/0022, Αθήνα 14/11/2011 εγκύκλιος του Υπουργείου Οικονομικών, σελίδες: 25-26.

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

**Παράδειγμα 2ο**

1) Βρίσκω τον συνολικό χρόνο υπηρεσίας.

Έχω συνολική εργασία έως 31/10/2011: 26 έτη, 8 μήνες και 2 ημέρες.

2) Πλεονάζων χρόνος.

Πάω στο άρθρο 28, όπου ισχύουν οι Μισθολογικοί Βαθμοί.

(Σημείωση: άλλοι οι μισθολογικοί βαθμοί κι άλλοι οι βαθμοί που έχει π.χ. η κατηγορία ΔΕ. Βλέπε και Πίνακα επόμενης σελίδας).

Εκεί βλέπω ότι:

γγ) υπάλληλοι της κατηγορίας ΔΕ με συνολικό χρόνο πραγματικής δημό­σιας υπηρεσίας μέχρι δέκα εννέα (19) έτη, στο βαθμό Δ΄.

**δδ) υπάλληλοι της κατηγορίας ΔΕ με συνολικό χρόνο πραγματικής δημόσιας υπηρεσίας μέχρι είκοσι επτά (27) έτη, στο βαθμό Γ΄.**

Επομένως ανήκω στον μισθολογικό βαθμό Γ΄.

Επομένως έχω πλεονάζοντα χρόνο:

26 έτη, 8 μήνες, 2 ημέρες – (μείον) 19 έτη (που έχει αρχικό χρόνο ο Μι­σθολογικός βαθμός Γ΄) = 7 έτη, 8 μήνες και 2 ημέρες.

Ο πλεονάζων χρόνος δηλαδή είναι αυτός: 7 έτη, 8 μήνες και 2 ημέρες.

3) Κατάταξη στο ΜΚ του Βαθμού

Με βάση τον πλεονάζοντα χρόνο, υπολογίζω τώρα το ΜΚ του Μισθολο­γικού βαθμού Γ΄.

Τα Μ.Κ. όμως του βαθμού Γ΄ αλλάζουν κάθε διετία (2 χρόνια).

Επομένως τα 7 έτη, 8 μήνες, 2 ημέρες : 2 (δια δύο έτη που απαιτεί χρόνο υπηρεσίας το κάθε ΜΚ του βαθμού Β΄) = 3, και κάτι.

Αυτό σημαίνει ότι πέρασα τα δύο ΜΚ και είμαι στο τρίτο ή στο ΜΚ3.

«Σύμφωνα με τις διατάξεις του άρθρου 28, ο υπάλληλος αυτός θα εντα­χθεί στο βαθμό Γ της κατηγορίας του. Για την ένταξη στο βαθμό αυτό απαιτείται ο υπάλληλος να έχει 19 έτη και μια ημέρα ως ελάχιστο απαι­τούμενο χρόνο. Ο εν λόγω υπάλληλος, δεδομένου ότι έχει 7 έτη και 8 μή­νες επιπλέον χρόνο υπηρεσίας από τον ελάχιστο που απαιτείται, θα κατα­ταγεί στο Μ.Κ. 3 του Γ΄ βαθμού, σύμφωνα πάντα και με τον Πίνακα 2».

*Σημαντική Παρατήρηση 1.*

*Μπορεί ο παραπάνω υπάλληλος να έχει τον Β΄ βαθμό που ισχύει για όσους έχουν πάνω από 22 έτη υπηρεσίας και είναι καταληκτικός για τους ΔΕ.*

*Όμως από πλευράς μισθολογίου, έχει τον Γ βαθμό, εφόσον είναι σε πραγ­ματικά έτη υπηρεσίας από 19-27*

4) Ο Βαθμός Β΄ για την κατηγορία ΔΕ έχει πέντε (5) Μ.Κ. (βλέπε σελ. 6 & 7). Αφού είμαι στο ΜΚ3, ο βασικός μισθός του ΜΚ3 είναι 1.325,00 ευρώ.

Παρατήρηση 2.

Για την κατάταξη στους Μισθολογικούς Βαθμούς, βλέπε και σχετικά τα εξής (που ήδη αναφέραμε στην σελίδα 5)

Για την κατάταξη στους νέους βαθμούς θα ληφθεί υπόψη μόνο η προϋ­πηρεσία που έχει αναγνωριστεί μέχρι 31-10-2011. …

Η κατάταξη διενεργείται ως εξής:

 **Κατηγορία ΔΕ:**

|  |  |
| --- | --- |
| **Έτη Υπηρεσίας** | **Βαθμός** |
| 0-3 | ΣΤ |
| 3-11 | Ε |
| 11-19 | Δ |
| 19-27 | Γ |
| >27 | Β |

Πηγή:

Δελτίο Τύπου Υπουργείου Διοικητικής Μεταρρύθμισης, Εγκύκλιος 1η, ν. 4024/2011 «Νέο Βαθμολόγιο-Μισθολόγιο», σελ.9

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

 **Ανάλυση ετών για κατάταξη σε βαθμό και ΜΚ**

Έστω, Ημερομηνία Πρόσληψης υπαλλήλου στον ΤΟΕΒ: 21/2/1985

(Αριθμ. 2/6-2-1985 και 3/13-3-1986 αποφάσεις του Διοικητικού Συμβουλίου του ΤΟΕΒ Μπόϊδα-Μαυρής).

**Α. Εύρεση χρόνου υπηρεσίες μέχρι την έναρξη του νέου Μισθολο­γίου: Ν. 4024/2011**

|  |  |  |  |  |
| --- | --- | --- | --- | --- |
| ΧΡΟΝΙΚΟ ΔΙΑ- ΣΤΗΜΑ ΥΠΗΡΕΣΙΑ | ΕΤΟΣΥΠΗΡ | Βαθμός | Μισθολ.Κλιμάκιο |  |
| 21/02/1985-21/02/1986 | 1 έτος |  |  |  |
| 22/02/1986-21/02/1987 | 2 έτη |  |  |  |
| 22/02/1987-21/02/1988 | 3 έτη |  |  |  |
| 22/02/1988-21/02/1989 | 4 έτη |  |  |  |
| 22/02/1989-21/02/1990 | 5 έτη |  |  |  |
| 22/02/1990-21/02/1991 | 6 έτη |  |  |  |
| 22/02/1991-21/02/1992 | 7 έτη |  |  |  |
| 22/02/1992-21/02/1993 | 8 έτη |  |  |  |
| 22/02/1993-21/02/1994 | 9 έτη |  |  |  |
| 22/02/1994-21/02/1995 | 10 έτη |  |  |  |
| 22/02/1995-21/02/1996 | 11 έτη |  |  |  |
| 22/02/1996-21/02/1997 | 12 έτη |  |  |  |
| 22/02/1997-21/02/1998 | 13 έτη |  |  |  |
| 22/02/1998-21/02/1999  | 14 έτη |  |  |  |
| 22/02/1999-21/02/2000 | 15 έτη |  |  |  |
| 22/02/2000-21/02/2001 | 16 έτη |  |  |  |
| 22/02/2001-21/02/2002 | 17 έτη |  |  |  |
| 22/02/2002-21/02/2003 | 18 έτη |  |  |  |
| 22/02/2003-21/02/2004 | 19 έτη | Γ΄ Βαθμός | Βασ. Μισθ ΣΤ΄ Βαθμού | 858,00 |
| 22/02/2004-21/02/2005 | 20 έτη |  |
| 22/02/2005-21/02/2006 | 21 έτη | Γ΄ Βαθμός | ΜΚ1 | 1.274,00 |
| 22/02/2006-21/02/2007 | 22 έτη |
| 22/02/2007-21/02/2008 | 23 έτη | Γ΄ Βαθμός | ΜΚ2 | 1.299,00 |
| 22/02/2008-21/02/2009 | 24 έτη |  |
| 22/02/2009-21/02/2010 | 25 έτη | Γ΄ Βαθμός |  ΜΚ3 | 1.325,00 |
| 22/02/2010-21/02/2011 | 26 έτη |  |
| *Μέχρι όμως τις 31/10/2011 (ισχύς νέου Μισθολογίου), είναι:*  |  |
| 22/02/2011-31/10/2011 | Χρόνος = 8 μήνες και 6 ημέρες |  |
| *και έτσι, συνολικά:* |  |
| 21/02/1985-31/10/2011 |  26 έτη, 8 μήνες και 6 ημέρες |  |
|  |  |  |  |  |
| Άρα μέχρι την ισχύ του νέου Μισθολογίου, ο συνολικός χρό­νος υπηρεσίας είναι: 26 έτη, 8 μήνες και 6 ημέρες |  |

**Α) Ένταξη σε Βαθμό**

Δηλαδή στις 28/2/2003 έχουμε περάσει πλέον στο 19 έτος υπηρεσίας, άρα πάμε στον Γ΄ Βαθμό (19-27 έτη υπηρεσίας), γιατί στο άρθρο 28 του ν. 4024/2011, λέγει τα εξής:

 Άρθρο 28.

«γγ) υπάλληλοι της κατηγορίας ΔΕ με συνολικό χρόνο πραγματικής δημόσιας υπηρεσίας μέχρι δέκα εννέα (19) έτη, στο βαθμό Δ΄.

δδ) υπάλληλοι της κατηγορίας ΔΕ με συνολικό χρόνο πραγματικής δημόσιας υπηρεσίας μέχρι είκοσι επτά (27) έτη, στο βαθμό Γ΄».

Στο διάστημα δηλαδή από τα 19 (μόλις πατήσει στα 19 έτη υπηρε­σίας) μέχρι τα 27 έτη (μόλις πατήσει στα 27 έτη υπηρεσίας), ο υπάλληλος έχει τον Γ΄ Βαθμό. Για την ένταξη στο βαθμό αυτό απαιτείται ο υπάλλη­λος να έχει 19 έτη και μια ημέρα ως ελάχιστο απαι­τούμενο χρόνο.

**2) Πλεονάζων χρόνος.**

Επομένως έχω πλεονάζοντα χρόνο:

26 έτη, 8 μήνες, 2 ημέρες – (μείον) 19 έτη (που έχει αρχικό χρόνο ο Μισθολογικός βαθμός Γ΄) = 7 έτη, 8 μήνες και 2 ημέρες.

Ο πλεονάζων χρόνος δηλαδή είναι αυτός: 7 έτη, 8 μήνες και 2 ημέρες.

**3) Κατάταξη στο ΜΚ του Βαθμού**

Με βάση τον πλεονάζοντα χρόνο, υπολογίζω τώρα το ΜΚ του Μισθο­λογικού βαθμού Γ΄.

Τα Μ.Κ. όμως του βαθμού Γ΄ αλλάζουν κάθε διετία (2 χρόνια).

Επομένως τα 7 έτη, 8 μήνες, 2 ημέρες : 2 (δια δύο έτη που απαιτεί χρόνο υπηρεσίας το κάθε ΜΚ του βαθμού Β΄) = 3, και κάτι.

Αυτό σημαίνει ότι πέρασα τα δύο ΜΚ και είμαι στο τρίτο ή στο ΜΚ3.

«Σύμφωνα με τις διατάξεις του άρθρου 28, ο υπάλληλος αυτός θα εντα­χθεί στο βαθμό Γ της κατηγορίας του. Για την ένταξη στο βαθμό αυτό απαιτείται ο υπάλληλος να έχει 19 έτη και μια ημέρα ως ελάχιστο απαι­τούμενο χρόνο. Ο εν λόγω υπάλληλος, δεδομένου ότι έχει 7 έτη και 8 μή­νες επιπλέον χρόνο υπηρεσίας από τον ελάχιστο που απαιτείται, θα κατα­ταγεί στο Μ.Κ. 3 του Γ΄ βαθμού, σύμφωνα πάντα και με τον Πίνακα 2».

**Β. Από την έναρξη ισχύος του νέου Μισθολογίου, από 01/11/2011 και εξής:**

|  |  |  |  |  |
| --- | --- | --- | --- | --- |
| ΧΡΟΝΙΚΟ ΔΙΑ- ΣΤΗΜΑ ΥΠΗΡΕΣΙΑ | ΕΤΟΣΥΠΗΡ | Βαθμός | Μισθολ.Κλιμάκιο |  |
|  |  |  |  |  |
| 01/11/2011-31/10/2012 |  | Γ΄ Βαθμός | ΜΚ3 | 1.325,00 |
| 01/11/2012-31/10/2013 |  |
| 01/11/2013-31/10/2014 |  | Γ΄ Βαθμός | ΜΚ4 | 1.352,00 |
| 01/11/2014-31/10/2015 |  |
| 01/11/2015-31/10/2016 |  | Γ΄ Βαθμός | ΜΚ5 | 1.379,00 |
| 01/11/2016-31/10/2017 |  |

Σημείωση.

Ο κάθε υπάλληλος όπως εντάχθηκε στις 31/10/2011, στον βαθμό και στον ΜΚ που εντάχθηκε, με αφετηρία και αρχή την ημερομηνία αυτή, στο εξής θα παίρνει τα επόμενα Μ.Κ., και όχι με βάση και αρχή την ημε­ρομηνία πρόσληψής του (έγινε ενιαία για όλους τους υπαλλήλους κοινή αρχή-αφετηρία υπολογισμού βαθμών-Μ.Κ.).

Αυτό αναφέρεται παρακάτω:

Στο άρθρο 29 «Κατάταξη σε Μισθολογικά Κλιμάκια του υπηρετούντος προσωπικού», αναφέρει:

1. Οι υπάλληλοι που εντάσσονται στους νέους βαθμούς, σύμφωνα με τις διατάξεις του προηγούμενου άρθρου, λαμβάνουν το βασικό μισθό του βαθμού αυτού, ενώ όσοι εξ αυτών έχουν πλεονάζοντα χρόνο στον ίδιο βαθμό εξελίσσονται στα μισθολογικά κλιμάκια του βαθμού αυτού, σύμ­φωνα με τις διατάξεις της παραγράφου 2 του άρθρου 12 του παρόντος. Μετά την ανωτέρω μισθολογική ένταξη, η μισθολογική εξέλιξη πραγμα­τοποιείται σύμφωνα με τις διατάξεις, χωρίς να προσμετράται τυχόν πλεο­νάζων χρόνος.